બિહારનાં ભાગલપુરમાં જન્મેલી આયેશા ઓછી ઉંમરમાં જ દિલ્લી આવી ગઈ હતી. તેણે સ્કૂલિંગ પછી દિલ્હીમાં જ એક કૉલેજમાં બાયોટેક્નોલોજીમાં ગ્રેજ્યુએશન કર્યું. ભણતર પૂરુ થયા બાદ આયેશાએ મૉડલિંગ તરફ ઝંપલાવ્યું, જ્યાં તેને લેમ્કે સહિતની બ્રાન્ડ્સ સાથે કામ કરવા મળ્યું. આ ઉપરાંત તે કિંગફિશર કેલેન્ડર ગર્લ પણ રહી ચુકી છે અને આયુષ્યમાન ખુરાનાનાં ‘એક વારી’ વિડીયોમાં પણ જોવા મળી ચુકી છે.